Viestintä ja kehitys -säätiö

Valokuvanäyttelyn keskustelutilaisuus: Suomi sanoo tarvitsevansa osaajia, mutta haluaa halpatyövoimaa
2025-11-25 17:00 - 19:00 (Europe/Helsinki)
Miksi Suomessa ulkomaalaisena on niin vaikea saada töitä? Miksi monet korkeasti koulutetut maahanmuuttaneet päätyvät edelleen palvelu- ja myyntityöhön, siivoojiksi tai alustatalouden työntekijöiksi?

Mediaillassa tutustutaan valokuvaaja Veera Kontulan kuvasarjaan korkeakoulutetuista maahanmuuttajista Suomessa ja kuullaan toimittaja Paavo Teittistä, joka on kirjoittanut Finlandia-palkintoehdokkaaksi nostetun kirjan Pitkä vuoro. Sen jälkeen Suomessa töitä hakeneet Yulie Anggraeni, Kayleigh Karinen ja Martin-Éric Racine kertovat, mitä työllisyystilanteen parantamiseksi voisi heidän mielestään tehdä.
Valokuvasarja on esillä klo 17 ja keskustelu alkaa klo 17.30. Keskustelu käydään englanniksi. Vapaa pääsy, ei ennakkoilmoittautumista. Tapahtuman järjestävät Helsingin Sanomain Säätiö ja Viestintä ja kehitys -säätiö Vikes. Tervetuloa!
Työllisyystilanne on tällä hetkellä haastava kaikille, mutta erityisen vaikea se on heille, jotka eivät ole syntyneet Suomeen tai joiden nimi viittaa ulkomaalaiseen taustaan. Vaikka ulkomaalaistaustaisten työllisten määrä ja osuus ovat kasvaneet, koulutusta vastaavan työn löytäminen on edelleen merkittävä haaste. Kärsijänä on sekä yksilö että kansantalous, jos korkeasti koulutettujen työntekijöiden osaaminen ja potentiaali jäävät hyödyntämättä tai valuvat muualle.
Keskustelijat:
Kokemusasiantuntijat:Yulie AnggraeniKayleigh KarinenMartin-Éric Racine
Rahim Alizada, verkostotyöntekijä, Palvelualojen ammattiliitto PAMVeera Kontula, valokuvaajaPaavo Teittinen, toimittaja, Helsingin Sanomat
Tilaisuuden juontaa Amkelwa Mbekeni-Kapanen.
Tapahtuman tiedot:
Mitä: Valokuvanäyttelyn keskustelutilaisuus osana HS-Säätiön mediailtoja
Missä: Median museo ja arkisto Merkki, Ludviginkatu 2-4, 00130 Helsinki
Milloin: Tiistaina 25.11.2025 klo 17–19. Näyttely aukee klo 17, keskustelu aloitetaan klo 17.30.
Kieli: Keskustelu käydään englanniksi
Ilmoittautuminen: Tilaisuuteen osallistuminen ei vaadi ilmoittautumista, ja se on maksuton.
Veera Kontula kertoo valokuvasarjastaan
”Kuvasarjassa on kymmenen Suomeen muuttanutta, joilla on korkeakoulututkinto. He eivät kuitenkaan ole saaneet koulutustaan vastaavaa työtä tai matka sinne on ollut kivinen. Filosofian professori on tehnyt töitä siivoojana eläkkeelle asti ja myy tällä hetkellä Iso numero -lehteä. Tai viestinnän asiantuntija saa vain parin päivän pätkiä. Suuri osa maahan muuttaneista on korkeakoulutettuja, niin kuin myös kuvasarjan henkilöt.
Kuvasarja on esillä 25.11.2025 Mediaillan ajan Median museo ja arkisto Merkissä, jonka jälkeen kuvat siirtyvät Sellon kirjaston Galleria Annaan maanantaina 8.12.2025.
Opin kuvasarjaa tehdessäni aiheen olevan jatkuvasti pinnalla Suomeen muuttaneiden keskuudessa. Tilanne on monelle arkea, eikä paljoa lohduta, kun kuulee työkaverin pikaruokalassa etsineen lakialan töitä viimeiset kymmenen vuotta. Osa on myös maksanut suuren summan rahaa siitä, että pääsisi opiskelemaan. Suomalaisesta korkeakoulusta valmistuminen ei kuitenkaan aina auta työnsaantiin.
Herää kysymys, että miksi suomalaista koulutusta mainostetaan ulkomaille, jos sillä ei ole tarkoituskaan saada töitä täältä? Suomeen muuttaminen ei ole halpa ja helppo prosessi. Silti moni on sen valmis tekemään, mutta onko Suomi valmis antamaan mahdollisuuksia?
Suomi menettää suuren määrän koulutettuja henkilöitä. Samaan aikaan puhutaan, että Suomesta pitäisi tehdä houkuttelevampi maa huippuosaajille. Osaajista suuri osa ei kuitenkaan saa töitä ja lähtevät muualle.”

Kehitysjournalismipalkinto 2025: voittajan julkistus
2026-02-11 17:00 - 18:30 | Merkki, Ludviginkatu 2–4, Helsinki, Suomi
Tervetuloa vuoden 2025 Kehitysjournalismipalkinnon voittajan julkistustilaisuuteen!
Journalismi auttaa parhaimmillaan ymmärtämään maailmaa ja sen monimutkaisia ilmiöitä. Kehitysjournalismiksi katsotaan sisällöt, jotka käsittelevät laadukkaasti globaalin kestävän kehityksen teemoja, uudistavat yleisön mielipiteitä ja asenteita sekä tarjoavat uudenlaisia näkökulmia kansainväliseen journalismiin.
Tämän vuoden palkinnon teemana on kriisit ja konfliktit.
Tervetuloa juhlistamaan palkinnon voittajaa ja kunniamainintojen saajia keskiviikkona 11. helmikuuta klo 17.00 Median museo ja arkisto Merkkiin (Ludviginkatu 2–4, Helsinki). Tilaisuudessa jaetaan palkinto, kuullaan voittajien haastattelut, nautitaan pientä purtavaa sekä verkostoidutaan vapaamuotoisesti.
Pyydämme ilmoittautumaan tarjoiluja varten perjantaihin 6.2. mennessä: Ilmoittautuminen
Kehitysjournalismipalkinto jaetaan nyt kuudennen kerran. Voittajan valitsevan raadin jäseniä ovat Anu Sajavaara (Valtakunnansovittelija), Irene Zidan (viestintäasiantuntija ja entinen Lähi-idän kirjeenvaihtaja), Johanna Sumuvuori (Euroopan siviilikriisinhallinnan osaamiskeskuksen johtaja), Sami Kero (Helsingin sanomat, kuvaaja) ja Tommi Nieminen (Helsingin sanomat, toimittaja).
Kehitysjournalismipalkinnon ovat perustaneet Suomen Punainen Risti, Viestintä ja kehitys -säätiö (Vikes), Helsingin Sanomain Säätiö ja Journalistiliitto. Palkinnon tavoitteena on nostaa esiin globaaleja teemoja käsitteleviä journalistisia julkaisuja sekä lisätä kehitysjournalismin näkyvyyttä ja arvostusta Suomessa.

Maailman Kuvalehden leffanäytös: Katseiden alla – Silent Legacy
2026-02-11 18:30 - 21:30
Sydämellisesti tervetuloa Maailman Kuvalehden lukijanäytökseen elokuvatetteri Gildaan (Narinkka 2, Helsinki) ke 11.2. klol 18.30.

Kutsumme teidät katsomaan Jussi Rastaan ja Jenni Kivistön dokumenttielokuvan Katseiden alla – Silent legacy ennakkonäytöstä.

Elokuvan teatteriensi-ilta on 13.2.

Tapahtumaan on vapaa pääsy. Teatterisaliin mahtuu 115 katsojaa ja lisäksi salissa on kaksi pyärätuolipaikkaa.

Ilmoittaudu täällä:
https://registration.contio.fi/fingo/Registration/Login…
Elokuvan jälkeen Maailman Kuvalehden päätoimittaja Anni Valtonen haastattelee elokuvan ohjaaja Jussi Rastasta ja päähenkilö Sibiri Konatea elokuvan tekemisestä ja sen teemoista: siirtolaisuudesta ja identiteetistä.

Tapahtuman yhteistyökumppanina toimii Viestintä ja kehitys -säätiö Vikes.

Elokuvasta:
Katseiden alla on sympaattinen tarina maahanmuuttaja-taiteilijasta, joka päätyy yritykseen ratkaista maailman eriarvoisuudesta kumpuavia ongelmia tullakseen kohdatuksi tasavertaisena.
Sibiry, ammatiltaan koreografi, on asunut Suomessa yli kymmenen vuoden ajan ja alkaa kaivata yhteyttä kotikyläänsä Länsi-Afrikassa. Paluu ei kuitenkaan ole helppoa: Burkina Fasossa Sibiry nähdään etuoikeutettuna eurooppalaisena ja etäisenä rahanlähteenä, vaikka hän itse kaipaa ennen kaikkea yhteenkuuluvuuden tunnetta.
Sibiry alkaa unelmoida lahjasta, jonka hän aikoo laivata Suomesta Burkina Fasoon, ja jonka kautta kylä voisi ottaa tulevaisuuden omiin käsiinsä. Sibiryn toiveissa tämä ylittäisi odotukset, vapauttaisi hänet auttajan roolista ja hänet voitaisiin nähdä jälleen tavallisena, rakastettuna “kylän pienenä poikana”. Lahjasta muodostuu kuitenkin kovaonninen projekti, eivätkä kaikki asiat mene aivan suunnitelmien mukaan.
Yhdistäen seurantadokumenttia ja nykytanssia Katseiden alla tutkii identiteettiä, kuuluvuutta ja kolonialismin perintöä. Se tarjoaa inhimillisen, huumorin ja herkkyyden sävyttämän katseen ihmiseen, joka etsii paikkaansa kahden maailman välillä. Loppua kohden kamera kääntyy myös katsojaa kohti, paljastaen kuinka eurooppalaisten elokuvantekijöiden läsnäolo tahtomattaankin muokkaa todellisuutta.

Ohjaajalta:

Euroopassa hän on ”afrikkalainen maahanmuuttaja”, Afrikassa taas ”etuoikeutettu eurooppalainen”. Uskomme, että tämä elokuva voi avata erityislaatuisen ikkunan vähän tunnettuun maahanmuuttajien todellisuuteen, jossa odotukset, toiveet, mielikuvat ja oma identiteetti kietoutuvat toisiinsa kahden erilaisen maailman ristipaineessa.
On kiinnostavaa ymmärtää miten kompleksinen suhde Suomeen muuttaneilla ihmisillä voi olla heidän alkuperäisen kotimaansa kanssa, ollen samaan aikaan sekä taakka että tärkeä voimavara. Aidon yhteyden löytäminen voi joskus olla haastavaa eriarvoisessa ja kolonialismin värittämässä todellisuudessa.
Sibiryn inspiroiva ja sisukas luonne sekä tapa unelmoida isosti yhdistyvät keskeiseen globaaliin dilemmaan; Yhä epätasa-arvoisemmaksi käyvässä maailmassa, jossa valtiot epäonnistuvat eriarvoisuuden torjumisessa, maahanmuuttajat ovat pakotettuja etsimään ratkaisuja.

Traileri
https://www.youtube.com/watch?v=8uAIpYUAG_Y

Taitoja haastavissa tilanteissa työskenteleville journalisteille
2026-03-24 17:00 - 19:00 | Journalistiliitto, Säästöpankinranta 2 A 7. krs, Helsinki, 00530
Tule oppimaan journalistisia taitoja haastavissa tilanteissa ja olosuhteissa toimimiseen 24.3. kello 17–19 Journalistiliiton toimistolle.
Miten haastatellaan ”hiljaisia” tai vaiennettuja ihmisiä? Freelancer-toimittaja Esa Salminen kertoo vinkkinsä journalisteille, jotka työskentelevät autoritäärisissä tai muuten vaikeissa ympäristöissä. Osuudessa tutustutaan myös Salmisen ja dosentti, yliopistonlehtori Teppo Eskelisen tutkimushankkeeseen ”Hiljaisuuksien äänet: demokratian muutos ja vaikenemisen kuvaaminen”.
Illan toinen kouluttaja on valkovenäläinen journalisti Yauhen Merkis (kuvassa). Hän avaa henkilökohtaisia kokemuksiaan sananvapauden rajoittamisesta ja journalismiin vaikuttavasta propagandasta Valko-Venäjällä. Toimittajien resilienssiä vahvistava osuus tarjoaa vinkkejä kuormittavien teemojen parissa työskentelyyn ja propagandan torjumiseen sekä lisää ymmärrystä toimittajien kohtaamasta häirinnästä.
Koulutuksessa kuullaan myös lyhyt alustus freelance-toimittaja Ingrid Svanfeldtilta. Hän on rakentanut kansainvälistä verkostoa valkovenäläisten journalistien tukemiseksi ja järjestänyt heille viikoittaisia verkkotapaamisia vuodesta 2020 lähtien.
Koulutus on suunnattu freelancer-journalisteille, ulkomaantoimittajille ja muille aiheesta kiinnostuneille Journalistiliiton jäsenille. Koulutusilta järjestetään yhteistyössä Freelancer-ammattiosaston (FAO), Toimittajat ilman rajoja Suomen (TIR), Helsingin Seudun Journalistien (HSJ) sekä Viestintä ja kehitys -säätiö Vikesin kanssa.
Koulutus on maksuton, mutta ennakkoilmoittautuminen vaaditaan. Voit jättää ennakkokysymyksesi kouluttajille ilmoittautumislomakkeella. Lopuksi varataan aikaa keskustelulle.
Tervetuloa oppimaan ja verkostoitumaan!
–Illan aluksi tarjolla pientä purtavaa kello 17 / Come for snacks and coffee at 5 pm!
–Koulutus on englanniksi. / This lecture is in English (see summary in English below).
Ilmoittaudu viimeistään keskiviikkona 18. maaliskuuta: https://tapahtuma.hsj.fi/taitoja_haastaviin_tilanteisiin
Kouluttajat:
Esa Salminen on vapaa toimittaja ja tietokirjailija, joka on erikoistunut kestävän kehityksen kysymyksiin. Hän on julkaissut 13 kirjaa ja saanut Tiedonjulkistamisen valtionpalkinnon vuonna 2020.
Esa Salminen is a freelance journalist and non-fiction author. He specializes in sustainable development issues and has published 13 books. In 2020, he received the Finnish State Award for Public Information.
Yauhen Merkis on valkovenäläinen journalisti, paikallishistorioitsija ja yhteiskunnallinen aktivisti. Hän oli kolme vuotta vangittuna valkovenäläisessä rangaistussiirtolassa työskenneltyään riippumattomana toimittajana. Yauhen vapautui syyskuussa 2025 ja karkotettiin Liettuaan. Hän asuu tällä hetkellä Varsovassa, missä jatkaa työtään Belsat TV:ssä. Joulukuussa 2025 hänelle myönnettiin Svjatlana Tsihanouskajan “Honor and Dignity” -mitali työstään vapauden, demokratian ja ihmisoikeuksien puolesta.

Come and learn journalistic methods for working under challenging conditions and situations!
Join us on 24 March, 17:00–19:00, at the Union of Journalists’ office to learn journalistic skills for working in challenging situations and environments.
How to interview ”silent” people? Finnish freelance journalist Esa Salminen gives his best tips for journalists working in autocratic or harsh environments – based on his work with docent Teppo Eskelinen studying changing democracy and voices that are being silenced.
Meet the award-winning Belarusian journalist Yauhen Merkis (in the picture), who worked in Belarus as a freelancer for 15 years and was imprisoned for three years. Merkis will talk about his time in prison, his experiences and the current situation in Belarus. What are the best practices for journalists working under extreme pressure and state propaganda, and how to gain resilience for extreme situations?
We will also hear freelance journalist Ingrid Svanfeldt, who has since 2020, built an international network supporting Belarusian journalists and organized weekly online meetings with them.
The course is meant for freelance journalists, foreign reporters and other members of the Union of Journalists in Finland interested in the topic. The event is organized by Freelance association FAO, Helsinki Region Journalists (HSJ) and Vikes – Foundation for Media and Development.
This event is free of charge but registration is needed. Please sign up 18 March at the latest: https://tapahtuma.hsj.fi/taitoja_haastaviin_tilanteisiin
–Come for snacks and coffee at 5 pm!
–This lecture is in English (see summary in English below).
Educators
Yauhen Merkis is a former political prisoner, journalist, local historian, and public activist. Yauhen spent 3 years in a Belarusian penalty colony for being an independent journalist. Released September 2025 and deported by force straight from prison to Lithuania from Belarus. Currently resides in Warsaw, Poland and will soon continue working for the Polish Belsat tv-channel. He received the “Honor and Dignity” medal in December 2025 from Svjatlana Tsikhanouskaya for the struggle for freedom, national values, democracy, and human rights.
Ingrid Svanfeldt on ruotsinkielinen journalisti, journalismin opettaja ja yrittäjä, jolla on yli 20 vuoden kokemus radiosta, televisiosta, dokumenttielokuvasta ja multimediatuotannoista.
Ingrid Svanfeldt is a Swedish-speaking journalist, journalist teacher and entrepreneur with over twenty years of experience in radio, television, documentary film, and multimedia production.

Moniäänisen median kuumat perunat: Mistä lisääntyneiden ADHD-diagnoosien määrä johtuu?
2026-03-24 17:00 - 19:00
Mistä lisääntyneiden ADHD-diagnoosien määrä johtuu? Tarjotaanko neurokirjon diagnooseja lääkkeenä vähän kaikenlaisiin oireisiin vai jäävätkö pikemminkin diagnoosia tarvitsevat vaille apua? Miten reilusti tai täsmällisesti asiasta osataan keskustella julkisuudessa?
Vikesin ja Sopivan Moniäänisen median kuumat perunat -keskustelusarja tarttuu jälleen ajankohtaiseen aiheeseen: neurokirjon yli- ja alidiagnosoinnista käytyyn julkiseen keskusteluun. Tilaa itsellesi mediakirjoittelua analyyttisesti syväluotaava uutiskirje ja tule mukaan keskustelutilaisuuksiin Tampereelle tai Vaasaan!

–Tampereella keskustelemme pääkirjasto Metson Pihlaja-salissa tiistaina 24.3. kello 17–19
–Vaasassa keskustelemme pääkirjaston Draama-salissa 6.5. kello 18-20.

Kuumat perunat -dialogeissa noudatamme rakentavan keskustelun pelisääntöjä ja keskustelut ovat luottamuksellisia. Tule mukaan turvallisin mielin, joko diagnoosin kanssa tai ilman! Voit tutustua aikaisempiin keskusteluihin täältä.

Vapaaehtoinen ilmoittautuminen tarjoilujen mitoittamiseksi.

Ikääntyminen yli rajojen – Aging Beyond Borders
2026-03-25 09:00 - 15:00
Tervetuloa Ikääntyminen yli rajojen / Aging Beyond Borders -tapahtumaan 25.3!
Päivän aikana maahanmuuttaneet ja Suomessa jo monia sukupolvia asuneet kohtaavat ja kysymme, mitä merkitsee vanheta kaukana synnyinmaastaan.
Ohjelmassa on kaksi suomeksi ja englanniksi tekstitettyä dokumenttielokuvaa – Mohamed El Aboudin Viimeinen kotimaa ja Marita Rainbirdin Kivinen tie – paneeli, puheenvuoroja ja itämaista tanssia.
Tapahtuman ohjelma, aamiainen ja iltapäivän marokkolainen tarjoilu ovat maksuttomia. Tule mukaan Korjaamolle!
Ohjelma, lisätietoja ja ilmoittautuminen (10.3. mennessä) Icebrakersin sivuilla.
Vikes on tapahtuman yhteistyökumppani.
Lue lisää aiheesta:
Long Play: Mihin kulttuuriin ikääntyvä maahanmuuttaja kuuluu
Maailman Kuvalehti: Missä haluan kuolla? Sitä pohtii moni muualta muuttanut
———–
The Aging Beyond Borders event brings together people of migratory and non-migrant
backgrounds to explore what it means to grow old far from one’s country of birth.
The programme features two documentary films with Finnish and English subtitles alongside a
panel discussion, keynote speeches, and an oriental dance performance.
Attendance is free of charge and includes the full programme, breakfast, and Moroccan delicacies in the
afternoon. Come and join us at Korjaamo in Helsinki on 25 March! Registration by 10 March.
Please visit: https://www.icebreakers.fi/en/productions/in-production/ageing-beyond-borders-25-
march-2026/

Mediailta: Kun journalismista tulee rikos
2026-03-25 17:00 - 18:00 | Merkki, Ludviginkatu 2–4, Helsinki, Suomi
Millaista on toimia journalistina Euroopan pahimmassa diktatuurissa? Millaisin keinoin propaganda rakentuu tämän päivän Valko-Venäjällä – ja mitä tapahtuu niille, jotka kieltäytyvät mukautumasta?
Valkovenäläinen toimittaja ja entinen poliittinen vanki Yauhen Merkis kertoo kokemuksistaan Mediaillassa Median museo ja arkisto Merkissä (Ludviginkatu 2-4, Helsinki) keskiviikkona 25.3.2026 klo 17–18. Yauhen Merkisin kanssa keskustelee toimittaja Ingrid Svanfeldt.
Valko-Venäjällä riippumaton media on tukahdutettu valtiollisen propagandan hallitessa mediatilaa. Maan vankiloissa on yli 1 000 poliittista vankia, joista 29 on toimittajia. Millaisena Valko-Venäjän sananvapaustilanne ja toimittajien turvallisuus näyttäytyvät vankilasta vapautuneen toimittajan silmin.
Tilaisuuden kieli on englanti. Yleisö saa kysyä. Tilaisuus striimataan ja sen tallenne on katsottavissa viikon ajan HS Säätiön YouTube-kanavalla.
Vapaa pääsy. Tervetuloa! Tilaisuuden järjestävät Helsingin Sanomain Säätiö, Toimittajat ilman rajoja Suomen-osasto ja Vikes.

Media evening: When journalism becomes a crime
What is it like to be a journalist in Europe’s worst dictatorship? How is propaganda constructed in today’s Belarus – and what happens to those who refuse to conform?
Belarusian journalist and former political prisoner Yauhen Merkis will talk about his experiences at the Media Evening at the Media Museum and Archives Merkki (Ludviginkatu 2-4, Helsinki) on March 25, 2026, from 5–6 p.m. Yauhen Merkis will be discussing with journalist Ingrid Svanfeldt.
Independent media in Belarus has been suppressed as state propaganda dominates the media landscape. There are over 1,000 political prisoners in the country’s prisons, 29 of whom are journalists. How do the press freedom and the safety of journalists in Belarus appear through the eyes of a journalist who has just been released from prison?
The language of the event is English. The audience is welcome to ask questions. The event will be streamed and the recording will be available for a week on the HS Foundation’s YouTube channel.
Free admission. Welcome! The event is organized by the Helsingin Sanomat Foundation, Reporters Without Borders Finland and Vikes.
